काठमाडौं । आन्तरिक विवाद समाधानको साटो अझ चुलिने भएपछि एकीकृत नेकपा माओवादीका अध्यक्ष पुष्पकमल दाहाल प्रचण्डले नेता डा. बाबुराम भट्टराई फकाउन झुक्ने निर्णय गरेका छन् । अन्ततः उनले बाबुरामका माग पुरा गर्ने सन्दर्भमा दुवै समुहका नेता राखी वैचारिक बहसको विषयमा छलफल गर्नका लागि समिति गठन गरे । आफैं संयोजक रहेको समितिमा बाबुराम भट्टराई, उपाध्यक्षहरु नरायणकाजी श्रेष्ठ र पोष्टबहादुर वोगटी, महासचिव कृष्णबहादुर महरा समेत छन् । बाबुरामले नयाँ शक्ति बनाउनका लागि बाह्य रुपमा बहस चलाउन थालेपछि आन्तरिक रुपमा नै प्रचण्डले यस्तो समिति बनाएर एमाओवादीभित्रै बाबुरामलाई व्यस्त बनाउने रणनीति लिएका हुन् ।
